theodoretus.historia-religiosa-philotheus 19
Ἀδικεῖν νομίσας τὴν ἀρετὴν , εἰ καὶ Σαλαμάνου τοῦ θαυμασίου τὸν βίον τοῖς δεομένοις μὴ γνωρίσαιμι , ἀλλ̓ ὑπὸ τῆς λήθης χωννυμένην περιίδοιμι , ἐν κεφαλαίῳ ποιήσομαι τὴν διήγησιν . Κώμη τίς ἐστι τοῦ Εὐφράτου ποταμοῦ πρὸς ἑσπέραν , αὐτῇ ἐπικειμένη τῇ ὄχθῃ , Καπερσανᾶ καλουμένη . Ἐκ ταύτης οὗτος ὁρμώμενος , καὶ τὸν ἡσύχιον ἀσπαζόμενος βίον , ἐν τῇ πέραν κώμῃ σμικρὸν οἰκίσκον εὑρὼν , καθεῖρξεν ἑαυτὸν , οὔτε θύραν , οὔτε θυρίδα καταλιπών . Ἅπαξ δὲ τοῦ ἔτους παρὰ τὴν γῆν ὀρύττων , παντὸς τοῦ ἔτους ὑπεδέχετο τὴν τροφὴν , οὐδενί ποτε ἀνθρώπῳ διαλεγόμενος . Καὶ τοῦτον τὸν τρόπον οὐκ ὀλίγον . ἀλλ̓ ὅτι μάλιστα πλεῖστον διετέλεσε χρόνον . Καὶ ὁ τῆς πόλεως δὲ ἀρχιερεὺς , ἧς ἦν ἡ κώμη , τὴν τοῦ ἀνδρὸς μαθὼν ἀρετὴν , ἀφίκετο τῆς ἱερωσύνης αὐτῷ δοῦναι τὸ δῶρον βουλόμενος : καὶ διαῤῥήξας τοῦ οἰκίσκου τι μέρος εἰσελήλυθἑ??ʼ καὶ τὴν χεῖρα ἐπέθηκε , καὶ τὴν εὐχὴν ἐπετέλεσε , καὶ πολλὰ μὲν πρὸς αὐτὸν ἔφη , καὶ τὴν ἐπιγενομένην ἐμήνυσε χάριν . Οὐδεμιᾶς δὲ φωνῆς ἀκούσας ἀπελήλυθεν , ἀνοικοδομηθῆναι κελεύσας τὸ ὄρυγμα . Ἄλλοτε δὲ πάλιν , οἱ τῆς κώμης ἐκείνης , ἀφ̓ ἧς ὥρμητο , νύκτωρ τοῦ ποταμοῦ τὸν πόρον διαπεράσαντες , καὶ τὸ οἴκημα διαῤῥήξαντες , λαβόντες αὐτὸν , οὕτε ἀντιτείνοντα , οὔτε κελεύοντα , εἰς τὴν οἰκείαν κώμην φοράδην ἐκόμισαν : καὶ τοιοῦτον ἕωθεν οἰκίσκον δειμάμενοι , παραυτίκα καθεῖρξαν . Ὁ δὲ ὁμοίως ὴσυχ̔??ʼαν ἦγεν , οὐδὲν πρὸς μηδένα διαλεγόμενος . Μετ̓ ὀλίγας δὲ πάλιν ἡμέρας , οἱ τῆς ἀντιπέρα . κώμης , νύκτωρ ἐπελθόντες , καὶ τὸ οἴκημα διαῤῥήξαντες , πρὸς ἑαυτοὺς ἀπῆγον , οὐκ ἀντιλέγοντα , οὐδὲ μένειν βιαζόμενον , οὐδ̓ αὖ πάλιν προθύμως ἀπαίροντα . Οὕτω νεκρὸν ἑαυτὸν παντελῶς τῷ βίῳ κατέστησε , καὶ τὴν ἀποστολικὴν ἐκείνην φωνὴν ἀληθεύων ἐφθέγξατο : Χριστῷ συνεσταύρωμαι , ζῶ δὲ οὐκ ἔτι ἐγὼ , ζῇ δὲ ἐν ἐμοὶ Χριστὸς : ὅ δὲ νῦν ζῶ ὲν σαρκὶ , ἐν πίστει ζῶ τῇ τοῦ Υἱοῦ τοῦ Θεοῦ τοῦ ἀγαπήσαντός με , καὶ δόντος ἑαυτὸν ὑπὲρ ἐμοῦ . Τοιοῦτος καὶ οὗτος ἐγένετο . Ἀρκεῖ γὰρ καὶ ταῦτα δ̔??ʼδάξαι τὴν πᾶσαν τοῦ βίου προαίρεσιν . Ἐγὼ δὲ καὶ τὴν ἐντεῦθεν καρπωσάμενος εὐλογίαν , ἐπὶ τὴν τῶν ἄλλων διήγησιν μεταβήσομαι .
Lemmas: ἀδικέω νομίζω ὁ ἀρετή , εἰμί καί Σαλαμάνου ὁ θαυμάσιος ὁ βίος ὁ δήω μή γνωρίζω , ἀλλά ὑπό ὁ λήθη χόω περιοράω , ἐν κεφάλαιος ποιέω ὁ διήγησις . Κώμη τίς εἰμί ὁ Εὐφράτης ποταμός πρός ἑσπέρα , αὐτός ἐπίκειμαι ὁ ὄχθη , Καπερσανᾶ καλέω . ἐκ οὗτος οὗτος ὁρμάω , καί ὁ Ἡσύχιος ἀσπάζομαι βίος , ἐν ὁ πέραν κώμη μικρός οἰκίσκος εὑρίσκω , κατείργω ἑαυτοῦ , οὔτε θύρα , οὔτε θυρίς καταλείπω . ἅπαξ δέ ὁ ἔτος παρά ὁ γῆ ὀρύσσω , πᾶς ὁ ἔτος ὑποδέχομαι ὁ τροφή , οὐδείς ποτός ἄνθρωπος διαλέγω . καί οὗτος ὁ τρόπος οὐ ὀλίγος . ἀλλά ὅτι μάλιστα πλεῖστος διατελέω χρόνος . καί ὁ ὁ πόλις δέ ἀρχιερεύς , ὅς εἰμί ὁ κώμη , ὁ ὁ ἀνήρ μανθάνω ἀρετή , ἀφικνέομαι ὁ ἱερωσύνη αὐτός δίδωμι ὁ δῶρον βούλομαι : καί διαρρήγνυμι ὁ οἰκίσκος τίς μέρος εἰσέρχομαι καί ὁ χείρ ἐπιτίθημι , καί ὁ εὐχή ἐπιτελέω , καί πολύς μέν πρός αὐτός φημί , καί ὁ ἐπιγίγνομαι μηνύω χάρις . οὐδείς δέ φωνή ἀκούω ἀπέρχομαι , ἀνοικοδομέω κελεύω ὁ ὄρυγμα . ἄλλοτε δέ πάλιν , ὁ ὁ κώμη ἐκεῖνος , ἀπό ὅς ὁρμέω , νύκτωρ ὁ ποταμός ὁ πόρος διαπεράω , καί ὁ οἴκημα διαρρήγνυμι , λαμβάνω αὐτός , ἵημι ἀντιτείνω , οὔτε κελεύω , εἰς ὁ οἰκεῖος κώμη φοράδην κομίζω : καί τοιοῦτος ἕωθεν οἰκίσκος δέμω , παραυτίκα κατείργω . ὁ δέ ὁμοίως ὴσυχ̔??ʼαν ἄγω , οὐδείς πρός μηδείς διαλέγω . μετά ὀλίγος δέ πάλιν ἡμέρα , ὁ ὁ ἀντιπέρα . κώμη , νύκτωρ ἐπέρχομαι , καί ὁ οἴκημα διαρρήγνυμι , πρός ἑαυτοῦ ἀπάγω , οὐ ἀντιλέγω , οὐδέ μένω βιάζομαι , οὐδέ αὖος πάλιν προθύμως ἀπαίρω . οὕτως νεκρός ἑαυτοῦ παντελῶς ὁ βίος καθίστημι , καί ὁ ἀποστολικός ἐκεῖνος φωνή ἀληθεύω φθέγγομαι : Χριστός συσταυρόομαι , ζῶ δέ οὐ ἔτι ἐγώ , ζῶ δέ ἐν ἐγώ Χριστός : ὅς δέ νῦν ζῶ εἰμί σάρξ , ἐν πίστις ζῶ ὁ ὁ υἱός ὁ Θεός ὁ ἀγαπάω ἐγώ , καί δίδωμι ἑαυτοῦ ὑπέρ ἐγώ . τοιοῦτος καί οὗτος γίγνομαι . ἀρκέω γάρ καί οὗτος ὁράω ὁ πᾶς ὁ βίος προαίρεσις . ἐγώ δέ καί ὁ ἐντεῦθεν καρπόω εὐλογία , ἐπί ὁ ὁ ἄλλος διήγησις μεταβαίνω .